Среща-семинар „Успешен старт във фрийленса“
2018-05-12 10:00 - 2018-05-13 17:00 (Europe/Helsinki) | Нет Ит, бул. "Александър Малинов" 51, София
Двудневен курс, който запознава с основите на работата на свободна практика чрез опита на четирима успешни фрийлансъри. Ще научите как да водите преговори с клиенти и да продавате труда си, да управлявате финансите си. Ще разберете по-добре и същността на работа на две от най-популярните професии във фрийланса – на уеб дизайнерите и на ПР специалистите. Семинарът се състои от пет модула -„Въведение във фрийленса“, „Изграждане на личен бранд“, „Да си намерим клиенти“, „Комуникация с клиенти“, „Счетоводна отчетност“.
За кого е предназначено събитието

За фрийлансъри и хора, които обмислят да стартират дейност на свободна практика.

Лектори

Петя Петкова – уеб дизайнер, Яна Милошева – ПР специалист, Ирина Борикова – психолог и Виолетка Махалнишка – счетоводител. Повече за техния професионален опит четете тук.

Вход безплатен с предварителна регистрация за всички курсисти на Учебен център Нет Ит. Платен вход за външни участници с регистрация на ел.поща с адрес request@netit.bg. Вход: 50 лв без ДДС (60 лв с ДДС).

Обучение „Съдържание за уеб - на живо“
2018-05-15 09:00 - 17:30 | SOHO Sofia, ул. "Искър" 4, София
В рамките на еднодневното обучение „Съдържание за уеб – на живо“ ще научите как да създавате интересно и разбираемо за потребителите онлайн съдържание и да го оформяте типографски – за по-добра четивност, как да съчетавате текстове, видео и картинки – за по-лесно възприемане, как да оптимизирате текста си, без да досаждате на читателите. Лекторите ще покажат реални примери от своята работа и ще споделят добри и лоши практики.
За кого е предназначено събитието

За фрийлансъри и собственици на бизнеси, свързани с контент и дигиталния маркетинг, рекламата, ПР, организацията на събития и електронната търговия.

Лектори

Николета Попкостадинова е уеб продуцент, един от създателите на социалния онлайн проект loveguide.bg.
Георги Варзоновцев е UI дизайнер в Телерик.
Геннадий Воробьов е съосновател на компания Netpeak.
Борил Караиванов e графичен дизайнер.

Прочетете повече информация за тях и вижте програмата на обучението.
Вход платен, с предварителна регистрация.

Целодневното обучение „Facebook и Instagram маркетинг и реклама в примери и практики“
2018-05-18 09:30 - 18:00 | Хотел Витоша, ул. "Росарио" 1, София
Целодневно обучение, в което ще имате възможност да научите как да използвате инструментите на Facebook, Instagram и Messenger в цялост и поотделно за бизнес цели: за създаване и поддържане на бранд, за достигане до партньори и клиенти. Лекторът Иво Илиев ще коментира и последиците от скандала с „Кеймбридж Аналитика“ и промените в алгоритъма на Facebook и Instagram.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, онлайн търговията, организацията на събития.

Лектор

Иво Илиев има над 16 години практически опит в сферата на социалните мрежи и дигиталния маркетинг. Блогър и лектор на обучения по маркетинг.

Вход платен, с предварителна регистрация.
Таксата за участие е:

250 лв. за един участник и 400 лв. за двама участници до 17 май 2018 г.
280 лв. за един участник след 17 май 2018г.

Семинар „Как да удвоим продажбите на онлайн магазина си“
2018-05-18 10:00 - 18:00 | Капитал Форт, бул. "Цариградско шосе" 90, София
Научи кои са успешните практики за структуриране на онлайн магазин, така че да продаваш повече през него. Това е практически семинар, в който се проследяват всички етапи от създаването, комуникацията с клиентите и управлението на обекти в електронната търговия.
За кого е предназначено събитието

За фрийлансъри, работещи в сферата на електронната търговия, собственици на електронни магазини.

Лектор

Атанас Христов, основател и управител на дигитална агенция, с опит в работата с големи онлайн магазини.

Вход платен, с предварителна регистрация. Предлага се преференциална цена при записване до 9 май.

Конференция „Шумът на парите“
2018-05-22 09:00 - 2018-05-23 13:00 | Хотел Маринела, бул. "Джеймс Баучер" 100, София
Срещнете се с финансови експерти, които знаят как да управляват парите. Темите, по които те ще говорят, са свързани с личните финанси, новите технологии в сферата, привличането и управлението на инвестиции.
За кого е предназначено събитието

За фрийлансъри, собственици на бизнеси в областта на търговията, финансите, недвижимите имоти.

Лектори

Атанас Райков, Илиян Скарлатов, Димитър Цонев, Павел Езекиев и др. Пълната програма на форума, който се състои от шест панела, четете тук.

Вход свободен, с предварителна регистрация на уебсайта на събитието.

15 години WordPress
2018-05-27 17:00 - 21:00 | Маймунарника, Борисова градина, бул. "Драган Цанков" 50, София
Партито послучай 15-а годишнина на WordPress e възможност да празнувате с хора, с които ползвате една и съща платформа за блоговете и сайтовете си. Вероятността да срещнете съмишленици, нови партньори и клиенти е огромна. Не пропускайте.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, IT специалисти, собственици на бизнес, които ползват WordPress.

Вход свободен.

Small branding. Big results.
2018-05-28 19:00 - 22:00 | CowOrKing Space by Puzl, бул. "Черни връх" 47, София, Bulgaria
Семинарът Small branding. Big results. представя успешни маркетингови и комуникационни практики за навлизане на новостартиращи и малки фирми на международния пазар. Лекторът Василена Вълчева от Enhancv акцентира върху два основни елемента от развитието на бранда – познаването нуждите на потребителите и създаването на допълнителна стойност на услугите или продукта.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, организацията на събития, онлайн търговията и услугите.

Лектори

Василена Вълчева има над 10 години опит в областта на комуникациите и маркетинга. В момента работи за Еnhancv.

Вход безплатен, с предварителна регистрация.

Пролетен базар на книгата на открито 2018 г.
2018-05-29 - 2018-06-03 | НДК, пл."България"1, София
Пролетният базар на книгата все пак ще се състои, макар и в парка пред НДК. Стискайте палци да не вали межу 29 май и 3 юни включително.
Планирани са повече от 40 събития – премиери на книги, четения и срещи с български и чуждестранни автори. Вижте цялата програма (и автора на този блог го има вътре – 29 май, 18:30 часа, шатра А, щанд А15, издателство „Жанет 45“), изберете си какво ви се иска да посетите.
За кого е предназначено събитието

За всеки, който обича да чете.

Вход свободен.

Семинар „Личен бранд за хора на свободна практика“
2018-05-30 18:00 - 21:30 | GD Center – Място за творчество и срещи, ул. "Шести септември" 19, София
Практическо обучение, насочено към фрийлансърите, които градят репутация и създават личен бранд, за да се позиционират успешно като професионалисти.
За кого е предназначено събитието

За фрийлансъри и предприемачи, които търсят своята професионална идентичност.

Лектор

Лили Георгиева е консултант и експерт по личен брандинг. Води обучения по теми, свързани с кариерното развитие и пълната кариерна промяна.

Вход платен, с предварителна регистрация.
Цена

55.00 лв. при записване и плащане до 26 май включително. Пакетна цена за двама участници – 100 лв.
60.00 лв. при заплащане на място или след 27 май 2018 г. Пакетна цена за двама участници – 110 лв.

Семинарът ще се проведе при записани минимум 10 души. Максимален брой участници – 14.

Masterclass Сесия 06: Изнасяне на ефективна презентация
2018-05-31 19:00 - 22:00 | 365labs, ул. "Ангел Кънчев" 3, София
Обучението е насочено към всички, на които им се налага да говорят пред публика и да създават въздействащи представяния. Лекторът Борис Христов ще сподели техники за преодоляване на сценичната треска, за овладяване езика на тялото и за създаване на връзка със слушателите.
За кого е предназначено събитието

За фрийлансъри, работещи в сферата на маркетинга, рекламата, ПР, продажбите, собственици на бизнеси в областта на търговията и услугите.

Лектор

Борис Христов, основател на агенция 356labs.

Вход платен, с предварителна регистрация. Местата са ограничени.

Работилница „Постигни целта си с 1 час работа на ден“
2018-06-04 19:00 - 21:00 | CoKitchen Deli, бул. "Мадрид" 4, София
Силвина Фурнаджиева ще разкаже как е успяла да постигне желани професионални цели само с по 1 час работа на ден. Ще ви сподели техники за задържане на фокуса и тайни за поддържане на продуктивността в рамките на час на оптималното за вас ниво.
За кого е предназначено събитието

За фрийлансъри и собственици на бизнеси, които се стремят към по-висока продуктивност и ефективност в работата си.

Лектор

Силвина Фурнаджиева има над 10-годишен опит в управлението на големи онлайн проекти. Сред клиентите ѝ са Програма „Глоб@лни библиотеки – България“ на Фондация „Бил и Мелинда Гейтс“, Програмата за развитие на ООН в България, Министерство на образованието и науката, БДЖ и редица стартиращи компании. Обучава по собствена система за управление на времето, задачите и приоритетите.

Вход платен, с предварителна регистрация. Броят на курсистите е ограничен до 8.

Вход за един човек – 30 лв.
Вход за двама – 50 лв.

Семинар „Онлайн търговия: плащания в е-магазини“
2018-06-05 19:00 - 22:00 | Стопански факултет на Софийски университет, бул. "Цариградско шосе" 125, бл.3, София
Лекторите на семинара ще разгледат видовете плащания в онлайн магазините, ще представят основните доставчици на услугата в България, ще споделят полезна информация как да се структурират таксите и комисионните, как се борави с различни валути и какви са изискванията за предлагане на картови плащания. Те ще разяснят и основните положения на Новия Закон за платежните услуги и Payment services (PSD 2) – Directive (EU) 2015/2366, както и последствията от тях за пазара на платежни услуги.
За кого е предназначено събитието

За служители, управители и собственици на е-магазини.

Лектори

Мартин Богданов, изпълнителен директор и съосновател на Paysera България, с повече от 20 години във финансовия сектор, и Филип Мутафис, съосновател на Paysera България, и ИТ предприемач.

Вход безплатен, с предварителна регистрация по ел.поща на адрес m.traykova@paysera.bg.

Семинар по бизнес етикет
2018-06-12 18:30 - 20:30 | betahaus, ул. "Крум Попов" 56-58, София, Bulgaria
Лекторите на семинара Мартин Петров и Ширин Амин ще ви научат на основните правила за поведение и облекло при бизнес срещи, светски събития. Те ще ви покажат как да се представяте пред потенциални клиенти и партньори, как да използвате езика на тялото, да овладявате поведението си в критични ситуации.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, за собственици на бизнеси, мениджъри.

Лектори

Мартин Петров има над 2200 лични коучинг сесии с над 7000 души. Работил е по проекти с HP, Apple, Microsoft, IBM, Cisco, Philips и др.
Ширин Амин се занимава с развиване и подкрепа на иновации в образованието и спорта. Има над 7 години опит в организиране на международни семинари, обучения, срещи и обмени.

Вход платен, с предварителна регистрация. Предлагат се три категории билети, които включват покана за коктейл и участие в игра за индивидуална консултация:

За един участник – 98 лв.
За двама участници – 148 лв.
За студент – 58 лв.

Обучение „Практически видео маркетинг с Любомира Любенова“
2018-06-16 10:00 - 14:30 | GD Center – Място за творчество и срещи, ул. "Шести септември" 19, София
Любомира Любенова ще сподели своя 15-годишен опит в създаването на различни видове видео съдържание. Тя ще покаже кои са най-работещите типове съдържание за различни бизнес цели и в различните социални мрежи (Youtube, Facebook, Instagram). Ще разкрие хитрини за професионално заснемане, писане на сценарий, планиране и организиране на снимачния процес.
За кого е предназначено събитието

За фрийлансъри, предприемачи, собственици на бизнеси, които създават собствен бранд, и използват видеото като инструмент за привличане на клиенти и повече продажби. За любители и професионалисти, които правят влогове, заснемат продуктови видеоматериали и се занимават с видеомонтаж.

Лектор

Любомира Любенова има над 15 години опит в създаването, координирането и обработката на видео продукции под различни форми: телевизионна журналистика, продуцентство, координиране и организиране на екипи, видеа за бизнеса и за изграждане на личния бранд, изграждане на цялостни концепции за видео маркетинг. Тя е лектор на практически семинари и конференции за маркетинг.

Вход платен, с предварителна регистрация. Цената включва участие в семинара, материали и кафе пауза. Работилницата ще се проведе при записани минимум 10 участника.
Регистрацията без последващо плащане в рамките на 3 дни не гарантира запазено място! В случай, че изберете плащане през системата на Epay или EasyPay, моля, отбележете като забележка името на участника. Можете да изпратите допълнителна информация относно извършено от Вас плащане на ел.поща с одрес: gdcenter.bg@gmail.com
Предлагат се следните билети:

Единична цена от 60.00 лв. до 13 юни включително.
Единична цена от 65.00 лв след 14 юни включително или при заплащане на място.
Пакетна цена за двама участници от 110 лв. при заплащане до 13 юни включително.

Пакетна цена за двама участници от 120 лв. след 14 юни включително или при заплащане на място.

Семинар „Онлайн продажби в Китай през WeChat“
2018-06-18 12:30 - 18:00 | БТПП, Ул. Искър 10
Представители на български фирми, желаещи да продават онлайн в Китай, ще научат как да създадат трансграничен магазин за WeChat, каква е възвръщаемостта на инвестициите и как да използват платформата. Целта е повече български търговци да достигнат директно до китайските потребители.
За кого е предназначено събитието

За фрийлансъри, работещи в сферата на маркетинга, продажбите, собственици на е-магазини, търговци, собственици на малък и среден бизнес.

Лектор

Фелим Мийд е WeChat експерт към Центъра за МСП в ЕС (Enterprise Europe Network). Съосновател на Emerald Green Consulting, Ирландия.

Вход безплатен, с предварителна онлайн регистрация до 15 юни.

Среща с Магърдич Халваджиян
2018-06-20 20:00 - 22:00 | Бар ПЕТЪК, ул. Ген. Гурко 21
Магърдич Халваджиян гостува в бар „Петък“ на среща с тема „Постоянството – ключ към успеха“. Срещата е част от формата Leaders.INFLUENCE.You. Продуцентът ще разкаже за своите професионални предизвикателства, ще сподели съвети и опит как поддържа постоянство в работата си.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, организацията на събития, шоубизнеса.

Лектор

Магърдич Халваджиян е тв продуцент, който работи по някои от най-успешни български телевизионни формати.

Вход безплатен, с предварителна регистрация.

Как да стана социален предприемач?
2018-06-22 18:00 - 20:00 | betahaus, ул. "Крум Попов" 56-58, София, Bulgaria
На събитието Николета и Надя от Loveguide ще разкажат за пътя си на развитие на социални предприемачи. Те са част от общността, създадена от участници в конкурса за социални предприемачи ПРОМЯНАТА, който отново набира кандидати.
Николета и Надя ще отговорят на въпросите как се създава работеща бизнес социална идея, как се търсят икономически решения за обществени проблеми, как се събира и управлява общност. По време на срещата можете да зададете и своите въпроси, свързани с петото издание на конкурса за социални предприемачи ПРОМЯНАТА.
За кого е предназначено събитието

За предприемачи, хора, които търсят решения на социални проблеми, блогъри.

Лектори

Николета и Надя от Loveguide поддържат уебсайт с изчерпателна и приятелски поднесена информация за сексуалното здраве и личните отношения, видео канал с над 400 000 гледания годишно и са провели часове по сексуално здраве в училища в 40 населени места в България.

Вход безплатен.

Семинар по 2D и 3D character design
2018-06-23 18:00 - 22:00 | Галерия МЯСТО 167, ул. Раковски 167
Семинарът е насочен към хора с интерес към 2D анимацията и към процеса по триизмерно принтиране на фигури. Специалистите на GROZEN ENT.: Иван Коритарев, Нико Найденов и Борис Павлов, и B2N Станислав Нанев, експерт по 3D принтинг, ще покажат тънкости от създаването на съвременната анимация.
За кого е предназначено събитието

За всички с интерес към към 2D и 3D скулптурата, екшън фигурките и анимацията.

Лектори

Иван Коритарев е художник на комикса БЯС, създател на първата българска екшън фигурка и ментор в риалити формата за комикс художници на www.comixbox.tv, концепт артист и комикс художник за Court of the Dead в Sideshow Collectibles. Работил е по всички Assassin`s Creed игри на Ubisoft през последните 10 години.
Николай Найденов е специалист по 3D моделинг, от 11 години работи в сферата на игрите.
Борис Павлов е специалист по 3D анимация в GROZEN ENT. Станислав Нанев създава истински триизмерни бомби в БАН и принтира 3D играчки и предмети в B2N.

Вход свободен и безплатен.

Състезание SoftUni Fest 2018
2018-06-23 18:00 - 2018-06-24 18:30 | Software University, Учебна зала Deep Web, ул. "Тинтява" 15-17, ет. 1, София, Bulgaria
СофтУни организира състезание SoftUni Fest в 3 категории: Дигитален маркетинг, Дизайн и криейтив и Програмиране. Без възрастово ограничение. Разработвате проект в избраната от вас категория – сами или с отбор – и чакате решението на журито. Ще има и награди.
Не се изисква предварителна подготовка, темите за всяка категория ще бъдат изтеглени на 23 юни, а разработките, представянето и награждаването ще бъдат на 24 юни.
Прочетете повече подробности за инициативата и вижте пълната програма на събитието.
За кого е предназначено събитието

За фрийлансъри, работещи в сферата на дизайна, маркетинга, рекламата, ИТ сферата, блогъри и копирайтъри.

Вход безплатен, с предварителна регистрация до 12 юни. Могат да участват отбори и самостоятелни играчи. Предвидени са материални и парични награди.

Среща „Запознайте се с травъл блогърите в България“
2018-06-26 19:00 - 22:00 | Клуб на пътешественика, ул. "Сердика" 19, София
Това е среща на блогърите-пътешественици в България и почитателите на пътеписи. Целта е да се обменят идеи за нови дестинации, за новостите и хитрините при организацията на пътешествия.
За кого е предназначено събитието

За пътешественици, блогъри-пътешественици и почитатели на пътеписи.

Лектори

Създателите на блоговете Travelling Buzz, Друми в думи, kashkaval tourist, sunandsany.com, Eostories, Exploring beyond Sofia, Andrey Andreev Photography ще споделят впечатления от последните си пътешествия.

Вход свободен. Ако желаете да представите своя блог за пътешествия, е необходима предварителна регистрация.

Практическо обучение „Работя в офис: Как да не ме болят гръб и кръст?“
2018-06-30 12:15 - 14:15 | Dance Palace Sofia, бул. Арсеналски 4, София
Обучението е насочено към всички, които водят заседнал начин на живот – на бюро, на дивана вкъщи, за волана. Кинезитерапевтът Цветан Недев ще сподели как да се справите със скованите врат и гръб, с болежките в кръста, как да се предпазите от такива проблеми дългосрочно.
Обучението има теоретична и практическа част, в която специалистът ще покаже как лесно да се раздвижите в офиса или вкъщи.
За кого е предназначено събитието

За фрийлансъри и всички, които водят заседнал начин на живот.

Лектор

Кинезитерапевтът и личен треньор Цветан Недев е част от екипа на Live To Lift.

Вход платен, със задължителна предварителна регистрация.
Билети:

Стандартна цена за един участник – 57лв.
Цена за двама – 67 лв.
Онлайн участие – 37 лв. Офертата включва видео на цялото събитие, теоретична презентация, възможност за въпросите в специална LIVE сесия във Фейсбук събитието.

Free Flex Desk WEEK @Coworking by MOVE.BG
2018-07-02 - 2018-07-06 | MOVE.bg, ул. Сердика 20
Послучай 5-ия си рожден ден Move.bg предлага безплатно ползване на споделеното си офис пространство. Сградата, в която се помещава организацията, разполага с индивидуални работни места, просторна социална зона, включваща кафетерия, отворени работни пространства, библиотека и красиви тераси.
За кого е предназначено събитието

За фрийлансъри, представители на неправителствени организации, предприемачи, стартиращи бизнеси.

Вход безплатен, с предварителна регистрация.

EnABLE: Ефективно онлайн присъствие с Google Дигитален гараж
2018-07-03 19:00 - 20:30 | CowOrKing Space by Puzl, бул. "Черни връх" 47, София, Bulgaria
Обучението представя възможностите на проекта „Дигитален гараж“, разработен съвместно със SoftUni Digital. Това е безплатна програма за подобряване на дигиталните умения за предприемачи и фрийлансъри. Тя предлага онлайн и офлайн обучения, създадени от Google, които допринасят за разрастването на малкия и среден бизнес онлайн.
Основните теми са:

създаване и управление на уебсайт,
привличане на аудитория,
онлайн реклама,
уеб анализ,
управление на присъствие в социални мрежи.

Кампанията на „Дигитален гараж“ в България стартира през май 2018 г. и ще продължи до края на 2018 г.
За кого е предназначено събитието

За фрийлансъри, за собственици на малки и средни бизнеси, които искат да подобрят дигиталните си умения.

Лектори

Обучители по проекта „Дигитален гараж“

Вход безплатен, с предварителна регистрация.

Голямото изкуство на малките разговори с Мария Касимова
2018-07-04 19:00 - 21:00 | Къщата на София, ул. Миджур 12
Мария Касимова – Моасе ще ви въведе в „приятното изкуство да си бъбрим, майсторството да спорим“. Известната журналистка и експерт по етикет ще ви подскаже как да станете по-добър слушател и разказвач.
За кого е предназначено събитието

За блогъри, журналисти, фрийлансъри и собственици на бизнеси, свързани с маркетинга, рекламата, ПР, за всички любители на сладките приказки.

Лектор

Мария Касимова – Моасе е журналист, а също и консултант по етикет. Работила е в различни печатни и тв медии. Автор на две книги. От няколко години живее в чужбина, но редовно публикува в български медии.

Вход 25 лв., с предварителна регистрация на ел.поща с адрес arthousesofia@gmail.com или с фейсбук съобщение към Къщата на София.

Дискусия „Супергероите на съдържанието в дигиталната ера”
2018-07-09 19:00 - 21:00 | Галерия Credo Bonum, ул. Славянска 2
На 9 юли, по случай празника на ПР специалиста (7юли), представители на браншовите организации в сферата ще споделят своя опит в създаването на онлайн съдържание. Целта е да се обсъдят предизвикателствата пред специалистите в областта на връзките с обществеността, и тенденциите в областта.
За кого е предназначено събитието

За фрийлансъри, експерти и собственици на бизнеси, свързани с маркетинга, рекламата, ПР, организацията на събития.

Лектори

В „Супергероите на съдържанието в дигиталната ера” ще се включат представители на Асоциацията на специалистите по комуникации в общините (АСКО), Българската академична асоциация по комуникации (БААК), Българската асоциация на ПР агенциите (БАПРА), Българско дружество за връзки с обществеността, Дружеството на ПР специалистите към СБЖ, Европейската асоциация на комуникационните директори.

Вход свободен.

Семинар „Имаш 8 секунди | Борбата за внимание в дигиталния свят“
2018-07-11 18:00 - 18:30 | MOVE.bg, ул. Сердика 20
Целта на семинара е да се споделят и обсъдят реални казуси, свързани с привличането на аудитория към профили в социалните мрежи и към уебсайтове. Лекторите ще споделят своя опит в създаването на успешен маркетинг на съдържанието, привлекателен дизайн на инфографики, анимирани видеа и брандинг истории.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, продажби.

Лектори

Екипът на агенция Shivachi ще сподели своя опит в сферата на уеб дизайна и маркетинга.

Вход безплатен.

Отворена програма: Summer Scriptwriting Base "Digital Village"
2018-07-18 19:00 - 2018-07-29 19:00 | Френски институт, пл. Славейков 3
Тази година лятната академия по драматургично писане е с тема „Изкуството на писане на истории в дигиталната епоха“ (“Storytelling in the Age of Digital”). Събитията от програмата на академията се провеждат в София и в архитектурен комплекс Боженци. Международни лектори ще обучават курсистите на различни умения, свързани със създаването на съдържание в онлайн среда.
За кого е предназначено събитието

За хора, които искат да развият уменията си в драматургичното писане.

Лектори

Ситзе Шалк (Холандия), Симон Ханукай (САЩ), Аисте Птакауске (Литва), Дейвид Финегън (Австралия).

Вход свободен и безплатен. Работен език – английски.

Пълната програма на академията четете тук.

Семинар „Идентифициране на фалшиви новини с дълбоки невронни мрежи“
2018-07-24 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Лекторът д-р Преслав Наков ще представи различни методи за автоматично разпознаване на фалшиви новини. Той ще покаже как се определя отношението на дадена статия или медия към истинността на дадено твърдение, как се търсят манипулативни интернет тролове в новинарски форуми.
За кого е предназначено събитието

За фрийлансъри журналисти, за копирайтъри, за професионалисти, работещи в сферата на маркетинга, рекламата, ПР.

Лектор

Д-р Преслав Наков е старши научен сътрудник в Катарския институт по компютърни изследвания (Qatar Computing Research Institute). Научните му интереси са в областта на компютърната лингвистика. Д-р Наков е автор на над 100 научни публикации с 5 000 цитирания в областта на компютърната лингвистика, както и на три книги.

Вход безплатен, с предварителна регистрация.

Обучение „Какво означава Startup Pivot и кога е нужен?“
2018-07-24 19:30 - 20:30 | betahaus, ул. "Крум Попов" 56-58, София, Bulgaria
На редовната месечна среща на потребителската група IT Entrepreneurship предприемачът Мирослав Мирославов ще разкаже какви са първите стъпки при създаването на технологична компания, как се валидира бизнес идея с Product Market Fit, и ще даде примери за
Startup Pivot от практиката на компанията си OfficeRnD.
За кого е предназначено събитието

За ИТ специалисти, собственици на малък и среден ИТ бизнес.

Лектор

Мирослав Мирославов е предприемач, изпълнителен директор и съосновател на OfficeRnD. Преди да стартира OfficeRnD, Мирослав работи като софтуерен инженер в Телерик.

Вход безплатен, със задължителна предварителна регистрация.

Семинар „Дигитална реклама — от идея до изпълнение“
2018-07-30 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Семинарът въвежда в основните теми, които ще бъдат изучавани в курса по Digital Creative – май 2019. Той е част от Първата цялостна програма по дигитален маркетинг в България. Акцентите са видовете потребителски инсайт, изграждане на стратегия, криейтив в дигитална среда и добри примери.
За кого е предназначено събитието

За фрийлансъри и собственици на бизнеси, свързани с дигиталния маркетинг и реклама.

Лектор

Ангел Искрев – Digitаl Creаtive Director в guts&brаinsDDB, (творческа агенция на 2018 и дигитална агенция 2017). Има над осемгодишен опит в развитието на дигитални комуникационни решения в България и чужбина. Работил е за брандове като Telenor Hungаry, Telenor България, Мтел, Крадецът на ябълки, Абсолют, Столично, McDonаld’s, Somersby и много други.

Вход безплатен, с предварителна регистрация.
